ಷೆಂಗೆನ್ ಒಪ್ಪಂದವು ಜಾರಿಗೆ ಬರುವ ಮುನ್ನ, ಪಶ್ಚಿಮ ಯುರೋಪ್ ನ ಹೆಚ್ಚಿನ ಗಡಿಗಳು ಗಸ್ತಿಗೆ ಒಳಪಟ್ಟಿತ್ತು ಹಾಗು ಖಂಡದ ಸುತ್ತಲೂ ಗಡಿ ಚೌಕಿಗಳ ವ್ಯಾಪಕವಾದ ಜಾಲವು ಅಸ್ತಿತ್ವದಲ್ಲಿದ್ದವು, ಇದು ಒಂದು ದೇಶದಿಂದ ಮತ್ತೊಂದು ದೇಶಕ್ಕೆ ಪ್ರಯಾಣಿಸುವ ಜನರ ಗುರುತು ಹಾಗು ಅರ್ಹತೆಗಳ ತಪಾಸಣೆ ನಡೆಸುವುದಾಗಿತ್ತು. ವೀಸಾಕ್ಕೆ ಅಗತ್ಯಗಳೂ ಸಹ ಭಿನ್ನವಾಗಿರುತ್ತಿದ್ದವು ಹಾಗು ಒಂದು ಯುರೋಪಿಯನ್ ರಾಷ್ಟ್ರಕ್ಕೆ ಭೇಟಿ ನೀಡುವವರು, ಪ್ರತ್ಯೇಕವಾದ ವೀಸಾಗಳಿಲ್ಲದೆ ಬೇರೆ ಸ್ಥಳಗಳಿಗೆ ಭೇಟಿ ನೀಡಲು ಅರ್ಹರಾಗಿರುತ್ತಿರಲಿಲ್ಲ.

ಷೆಂಗೆನ್ ಕಾನೂನುಗಳು ಜಾರಿಗೆ ಬಂದ ನಂತರ, ಭಾಗಿಯಾಗುವ ರಾಷ್ಟ್ರಗಳ ನಡುವೆ ಗಡಿ ಚೌಕಿಗಳನ್ನು ಮುಚ್ಚಲಾಗಿದೆ(ಹಾಗು ಸಾಮಾನ್ಯವಾಗಿ ಸಂಪೂರ್ಣವಾಗಿ ತೆಗೆಯಲಾಗಿದೆ). "ಷೆಂಗೆನ್ ಬಾರ್ಡರ್ಸ್ ಕೋಡ್" ನ ಅನ್ವಯ, ಒಪ್ಪಂದದಲ್ಲಿ ಭಾಗವಹಿಸುವ ರಾಷ್ಟ್ರಗಳ ಆಂತರಿಕ ಗಡಿಗಳಲ್ಲಿ ಎಲ್ಲ ತಡೆಗಳನ್ನು ತೆಗೆದು ಮುಕ್ತ ವಾಹನ ಸಂಚಾರಕ್ಕೆ ಅವಕಾಶ ಮಾಡಿಕೊಡಬೇಕು. ಈ ರೀತಿಯಾಗಿ, ರಸ್ತೆ, ರೈಲು ಹಾಗು ವಿಮಾನದಲ್ಲಿ ಪ್ರಯಾಣಿಸುವವರು, ಗಡಿಗಳನ್ನು ದಾಟುವಾಗ ಗಡಿ ಕಾವಲು ಪಡೆಯಿಂದ ಗುರುತಿನ ತಪಾಸಣೆಗೆ ಒಳಪಡಬೇಕಿರಲಿಲ್ಲ, ಆದಾಗ್ಯೂ ಸಾಗಣೆ ಸಂಸ್ಥೆಗಳು ನಡೆಸುವ ಭದ್ರತಾ ನಿಯಂತ್ರಣಗಳಿಗೆ ಇಂದಿಗೂ ಸಹ ಅನುಮತಿ ನೀಡಲಾಗುತ್ತದೆ. ಷೆಂಗೆನ್ ರಾಷ್ಟ್ರಗಳು, ವೀಸಾದಿಂದ ವಿನಾಯಿತಿ ಪಡೆದ ರಾಷ್ಟ್ರೀಯತೆಗಳ ಒಂದು ಸಮಾನ ಪಟ್ಟಿಯನ್ನೂ ಸಹ ನಿರ್ವಹಣೆ ಮಾಡುತ್ತವೆ ಹಾಗು ಷೆಂಗೆನ್ ರಾಜ್ಯವು ನೀಡುವ ವೀಸಾ, ಷೆಂಗೆನ್ ಪ್ರದೇಶದುದ್ದಕ್ಕೂ ಅಂಗೀಕಾರಾರ್ಹವಾಗಿದೆ.

ಷೆಂಗೆನ್ ಪ್ರದೇಶದ ಹೊರಗಿರುವ ಷೆಂಗೆನ್ ರಾಜ್ಯಗಳ ಭೂಪ್ರದೇಶಗಳು
ಆಂತರಿಕ ಗಡಿಗಳ ನಿಯಂತ್ರಣ
ನೆಲೆಸುವ ಹಕ್ಕು
ಯುರೋಪಿಯನ್ ಸಣ್ಣರಾಜ್ಯಗಳ ಸ್ಥಿತಿಗತಿ